Villi vapaudenkaipuu

Villi vapaudenkaipuu on suomalaislaulaja Hannele Kauppisen eli Taiskan kolmas, vuonna 1980 julkaistu studioalbumi. Levyn kappaleista peräti puolet on suomalaista alkuperää ja loput käännöskappaleita.

 Kappalemateriaali 
Albumin avausraitana on ”Villi vapaudenkaipuu”, joka on käännös saksalaisesta kappaleesta ”Looking for Freedom”. Ritari Ässä -televisiosarjasta tuttu David Hasselhoff levytti kappaleen vuonna 1988. Hillel Tokazierin säveltämä ”Lällärit pois” on sanoitettu musiikkituottaja Richard Stanleyn toimesta alun perin englanniksi nimellä ”Cool Cool Cool”, mutta levyllä kuullaan Raul Reimanin suomentama versio.Fenno, kappalehaku: Lällärit pois. Reiman on tehnyt sanoitukset lähs kaikkiin albumin kappaleisiin. ”Rannalla” tuli puolestaan tunnetuksi ruotsalaisen pop-yhtye Secret Servicen esittämänä nimellä ”Angelica & Ramone”. Reimanin sanoittama ”Prätkä ja tie” puolestaan on käännös hard rock -yhtye Rainbow’n tunnetuksi tekemästä kappaleesta ”Since You Been Gone” vuodelta 1979. Kappaleen kirjoittanut Russ Ballard levytti kappaleen jo vuonna 1976. ”Justine” tuli tunnetuksi amerikkalaislaulaja Linda Ronstadtin esittämänä vuonna 1980, mutta Reiman suomensi kappaleen Taiskan esitettäväksi samana vuonna nimellä ”Näin käy”. A-puolen päättää artistin itsensä säveltämä ja Reimanin sanoittama kappale ”Etsin tietä itseeni”.

B-puolen avaa Esko Koivumiehen säveltämä kappale ”Yhden kerran”. ”Tahdon rakastella sinua” oli yksi vuoden 1980 suurimmista hittikappaleista Pelle Miljoona & 1980 -yhtyeen esittämänä.Pennanen 2006, s. 28. Jori Sivonen teki kappaleesta uuden sovituksen, mutta Taiskan versiosta ei noussut suurta hittiä. Yhdysvaltalaisyhtye Styxin tunnetuksi tekemä ”Boat on the River” käännettiin Taiskalle nimellä ”Aamulla yksin”. Kappaleen on säveltänyt yhtyeen kitaristi–laulaja Tommy Shaw. Riki Sorsa levytti kappaleen Pia Partasen uudelleensuomentamana nimellä ”Joki” vuonna 1993. Siitä tuli yksi Sorsan tunnetuimmista kappaleista ja vuoden 1993 suurimmista hittikappaleista.Pennanen 2006, s. 54. ”Anna lämpösi loistaa” on uutta aaltoa edustaneen Elvis Costellon kirjoittama kappale, jonka Dave Edmunds levytti vuonna 1979 nimellä ”Girls Talk”. ”Hyvin pyyhkii” on levyn sovittaneen Jori Sivosen säveltämä ja Reimanin sanoittama kappale. Levyn päättää Amanda McBroomin säveltämä ”The Rose”, joka tuli tunnetuksi Bette Milderin esittämänä samannimisessä elokuvassa vuodelta 1979. Reiman käänsi kappaleen nimellä ”Ruusu” suomeksi.

 Kappaleet 
 A-puoli







 B-puoli





 Fenno, levyhaku: Villi vapauden kaipuu.Taiska: Villi vapaudenkaipuu -vinyylialbumin takakannen tiedot, Finnlevy, FL 5089, 1980.

 Tekijät 
 Taiska – laulu

 Taustamuusikot 
 Jori Sivonen – kapellimestari, syntetisaattorit, kitarat (”Rannalla”)
 Kari Kuusamo – piano, urut, sähköpiano
 Juhani Aaltonen – tenorisaksofoni
 Pentti Lahti – alttosaksofoni
 Heikki Laurila – mandoliini
 Juha Björninen ja Janne Louhivuori – kitarat
 Heikki ”Häkä” Virtanen – bassokitara
 Vesa Aaltonen – rummut (1, 2, 4–6)
 Nappi Ikonen – rummut (3, 7, 8, 11)
+
 Kalle Fält, Maarit Hurmerinta, Pave Maijanen, Martti Metsäketo ja Pepe Willberg – taustalaulut
 Irina Milan – taustalaulut (ainakin 1–7, 10, 11)
 Esa Nieminen – kosketinsoittimet (”Ruusu”)

 Tuotanto 
 Jori Sivonen – tuottaja
 Tom Vuori / Takomo-studiot, Helsinki – äänitys
 Erik Uddström – kannen valokuvat
 Birgit Pulkkinen – kannen ulkoasu

 Lähteet 


 Viitteet 

 Aiheesta muualla 
 Villi vapaudenkaipuu discogs.com -sivustolla 

Luokka:Vuoden 1980 albumit
Luokka:Taiskan albumit
Luokka:Jori Sivosen tuottamat albumit